โฟร์อีฟเกิร์ลกรุปสตาร์

โฟร์อีฟเกิร์ลกรุปสตาร์  เป็นรายการการค้นหาเกิร์ลกรุป กลุ่มใหม่ของเมืองไทย ในชื่อ โฟร์อีฟ จากเด็กฝึกทั้ง 20 คนที่ผ่านการคัดเลือกจากผู้สมัครกว่า 1000 คน ที่มีคาแรกเตอร์อันโดดเด่นที่แตกต่างกัน แต่มารวมกัน เพื่อเดินตามหาความฝันของตัวเอง จากการแสดงความสามารถ ที่ไม่ใช่เพียงแค่ร้อง เต้น แร็ป แต่ทุกคนต้องมีศักยภาพ พร้อมที่จะเป็นศิลปินเต็มตัวเพื่อได้รับโอกาส ที่จะถูกเลือกเข้าไปเป็นหนึ่งในเกิร์ลกรุป กลุ่มใหม่ของเมืองไทย ออกอากาศทุกวันจันทร์ เวลา 20:05 น. ทางช่องเวิร์คพอยท์ เริ่มออกอากาศตอนแรกเมื่อวันที่ 13 กรกฎาคม พ.ศ. 2563 และออกอากาศตอนสุดท้ายเมื่อวันที่ 5 ตุลาคม พ.ศ. 2563
== รูปแบบรายการ ==
รายการจะมีรุ่นพี่ทั้ง 6 คน แบ่งเป็นทีม ทีมละ 2 คน ทำหน้าที่คัดเลือกเด็ก ๆ ในการเป็นศิลปิน เกิร์ลกรุป โดยมีรุ่นพี่ของของแต่ละทีมดังนี้
==== ทีม UNICORN ====
อภิวัชร์ เอื้อถาวรสุข ศิลปินนักแต่งเพลงความสามารถมาก
ปัญญริสา เธียรประสิทธิ์ นักร้องสาวที่เป็นไอดอลของรุ่นใหม่
==== ทีม SWAN ====
ฟักกลิ้งฮีโร่ แร็ปเปอร์ตัวบิดาผู้มีทักษะการเขียนไรม์
นัท มีเรีย สาวดีวาตัวมารดาน้ำเสียงทรงพลัง
==== ทีม FOX   ====
ยัวร์บอยทีเจ แร็ปเปอร์ขวัญใจวัยรุ่น
ธามไท แพลงศิลป์ นักร้องสไตล์ อาร์แอนด์บี
== รายชื่อเด็กฝึก ==
== รายการแต่ละสัปดาห์ ==
=== ตอนที่ 1 รอบ Team Audition : Group A ===
ออกอากาศวันที่ 13 กรกฎาคม 2563
ในสัปดาห์แรก เด็กฝึก Group A จะต้องแสดงโชว์ 3 โชว์ให้กับรุ่นพี่ทั้งสามทีมได้ดูเพื่อให้รุ่นพี่ได้คัดเลือกเด็กฝึกเข้าทีมของตน ทีมละ 3 คน โดยโชว์แรกจะเป็นการโชว์จากเด็กฝึกทั้ง 10 คน เพื่อคัดเลือก MVP 1 คนที่จะการันตีผ่านเข้ารอบต่อไป และมีสิทธิ์เลือกว่าจะอยู่ทีมใด
โดยโชว์ที่ 2 และ 3 จะเป็นการแบ่งเด็กฝึก Group A เป็นกลุ่ม A1 และ A2 โดยแบ่งเป็นกลุ่มละ 5 คนเพื่อแสดงโชว์ และให้รุ่นพี่เลือกเด็กฝึกจากกลุ่มนั้นเข้าทีมตัวเองกลุ่มละหนึ่งคน เด็กฝึกคนไหนไม่ถูกเลือกจากทั้ง 3 ทีมจะต้องขึ้นแสดงอีกครั้งในรอบแก้ตัว
รอบแสดงปกติ
รอบแก้ตัว
ปันปัน เลือกแสดงเป็นการแร็ป
จัสมิน เลือกแสดงเป็นการร้อง
มายด์เหมียว เลือกแสดงเป็นการแร็ป
โดยผลการแสดงรอบแก้ตัว ปันปันและจัสมินได้รับเลือกให้ผ่านเข้ารอบต่อไป มายด์เหมียวต้องออกจากการแข่งขันแต่เนื่องจากจีจี้ติดภารกิจส่วนตัวไม่สามารถมาทำการแข่งขันได้ทำให้มายด์เหมียวได้สิทธิ์กลับเข้าสู่การแข่งขันอีกครั้ง
เด็กฝึกในแต่ละทีมของสัปดาห์นี้
ทีม SWAN
พั้นช์,ฟิลลิ่ง,ปันปัน
ทีม FOX
ณิก้า,มายด์,จัสมิน
ทีม UNICORN
ปอย*,ลาล่า,มายด์เหมียว
ขีดเส้นใต้และตัวหนาหมายถึง MVP ประจำสัปดาห์
=== ตอนที่ 2 รอบ Team Audition : Group B ===
ออกอากาศวันที่ 20 กรกฎาคม 2563
สัปดาห์ที่ 2 เด็กฝึก Group B จะต้องแสดงโชว์ 3 โชว์ให้กับรุ่นพี่ทั้งสามทีมได้ดูเพื่อให้รุ่นพี่ได้คัดเลือกเด็กฝึกเข้าทีมของตน ทีมละ 3 คน โดยโชว์แรกจะเป็นการโชว์จาก เด็กฝึกทั้ง 10 คน เพื่อคัดเลือก MVP 1 คนที่จะการันตีผ่านเข้ารอบต่อไป และมีสิทธิ์เลือกว่าจะอยู่ทีมใด
โดยโชว์ที่ 2 และ 3 จะเป็นการแบ่งเด็กฝึก Group B เป็นกลุ่ม B1 และ B2 โดยแบ่งเป็นกลุ่มละ 5 คนเพื่อแสดงโชว์ และให้รุ่นพี่เลือกเด็กฝึกจากกลุ่มนั้นเข้าทีมตัวเองกลุ่มละหนึ่งคน เด็กฝึกคนไหนไม่ถูกเลือกจากทั้ง 3 ทีมจะต้องขึ้นแสดงอีกครั้งในรอบแก้ตัว
รอบแสดงปกติ
รอบแก้ตัว
ฝ้าย เลือกแสดงเป็นการเต้น
รวงข้าว เลือกแสดงเป็นการร้อง
โมบายล์ เลือกแสดงเป็นการเต้น
โดยผลการแสดงรอบแก้ตัว โมบายล์และฝ้าย ได้รับเลือกให้ผ่านเข้ารอบต่อไป ทำให้รวงข้าวต้องออกจากการแข่งขัน
เด็กฝึกในแต่ละทีมของสัปดาห์นี้
ทีม SWAN
พั้นช์ ฟิลลิ่ง ปันปัน อ๊ะอาย เกื้อหนุน ฝ้าย
ทีม FOX
ณิก้า มายด์ จัสมิน ตาออม* กระต่าย โจริญ
ทีม UNICORN
ปอย ลาล่า มายด์เหมียว แฮนน่า ไชน่า โมบายล์
ขีดเส้นใต้และตัวหนาหมายถึง MVP ประจำสัปดาห์
=== ตอนที่ 3 รอบ Group Performance : Unicorn VS Fox ===
ออกอากาศวันที่ 27 กรกฎาคม 2563
สัปดาห์ที่ 3 เป็นสัปดาห์แรกของรอบ Group Performance จะเป็นการแข่งขันแบบทีมระหว่างทีม Unicorn และทีม Fox ทีมที่เป็นฝ่ายแพ้จะต้องหักคะแนนเด็กฝึก 1 คน โดยการแข่งขันในรอบนี้แต่ละทีมต้องแสดงโชว์กับรุ่นพี่ 1 คนของทีมตัวเอง และเลือก MVP 1 คนที่จะการันตีไม่โดนหักคะแนนหากทีมตนเองแพ้
การแสดงโชว์พิเศษแบบรวมของทีม Unicorn และ Fox
แสดงโชว์ในเพลง จิ๊จ๊ะ ของ ซิลลี่ ฟูลส์
รอบการแข่งขันแบบทีม
=== ตอนที่ 4 รอบ Group Performance : Fox VS Swan ===
ออกอากาศวันที่ 3 สิงหาคม 2563
สัปดาห์ที่ 4 เป็นสัปดาห์ที่ 2 ของรอบ Group Performance จะเป็นการแข่งขันแบบทีมระหว่างทีม Fox และทีม Swan ทีมที่เป็นฝ่ายแพ้จะต้องหักคะแนนเด็กฝึก 1 คน โดยการแข่งขันในรอบนี้แต่ละทีมต้องแสดงโชว์กับรุ่นพี่ 1 คนของทีมตัวเอง และเลือก MVP 1 คนที่จะการันตีไม่โดนหักคะแนนหากทีมตนเองแพ้
การแสดงโชว์พิเศษแบบรวมของทีม Fox และ Swan
แสดงโชว์ในเพลง รักคุณยิ่งกว่าใคร ของ จักรพันธ์ ครบุรีธีรโชติ
รอบการแข่งขันแบบทีม
=== ตอนที่ 5 รอบ Group Performance : Unicorn VS Swan ===
ออกอากาศวันที่ 10 สิงหาคม 2563
สัปดาห์ที่ 5 เป็นสัปดาห์ที่ 3 ของรอบ Group Performance จะเป็นการแข่งขันแบบทีมระหว่างทีม Unicorn และทีม Swan ทีมที่เป็นฝ่ายแพ้จะต้องหักคะแนนเด็กฝึก 1 คน โดยการแข่งขันในรอบนี้แต่ละทีมต้องแสดงโชว์กับรุ่นพี่ 1 คนของทีมตัวเอง และเลือก MVP 1 คนที่จะการันตีไม่โดนหักคะแนนหากทีมตนเองแพ้
การแสดงโชว์พิเศษแบบรวมของทีม Unicorn และ Swan
แสดงโชว์ในเพลง ฤดูร้อน ของ พาราด็อกซ์
รอบการแข่งขันแบบทีม
=== ตอนที่ 6 รอบ Group Performance Unicorn VS Swan VS Fox ===
ออกอากาศวันที่ 17 สิงหาคม 2563
สัปดาห์ที่ 6 เป็นสัปดาห์ที่ 4 ของรอบ Group Performance สัปดาห์นี้จะเป็นการแข่งของทั้ง 3 ทีม และแต่ละทีมจะต้องเลือก MVP 1 คนที่จะการันตีไม่โดนหักคะแนนหากทีมตนเองแพ้ และจะมีเด็กฝึกของทีมที่แพ้อีก 2 คนที่ถูกหักคะแนนและอาจต้องออกจากการแข่งขัน
การลงคะแนนในรอบนี้หลังทั้ง 3 ทีมแสดงโชว์จบจะให้รุ่นพี่ของแต่ละทีมเลือกทีมที่แสดงโชว์ได้ดีที่สุดโดยห้ามเลือกทีมตัวเอง 2 ทีมที่แพ้จะมีเด็กฝึก 1 คนที่จะต้องโดนหักคะแนนเพิ่มในแต่ละทีมและรุ่นพี่ทั้ง 3 ทีมสามารถเลือกเด็กฝึกที่เหมาะสมกลับเข้ารายการอีกครั้ง
สรุปการแข่งรอบ Group Performance ทั้ง 4 สัปดาห์
ไชน่า,จัสมิน,มายด์เหมียว,ปันปันและโมบายล์ โดนหักคะแนนในรอบ Group Performance ที่ผ่านมาและรุ่นพี่ทั้ง 3 คนได้ปรึกษากันว่าจะเลือกเด็กฝึกคนไหนกลับเข้าสู่รายการซึ่ง รุ่นพี่ทั้ง 3 ทีมตัดสินใจเลือกทั้ง 5 คนให้อยู่ในการแข่งขันต่อไปเพื่อฝึกฝนและพัฒนาตัวเองทำให้ไม่มีเด็กฝึกคนไหนต้องออกจากการแข่งขันในรอบนี้
เมื่อได้เด็กฝึกทั้ง 5 คนได้กลับเข้าสู่การแข่งขันอีกครั้ง รุ่นพี่ทั้ง 3 คนได้เลือกให้ทั้ง 5 คนได้เข้าไปอยู่กับทีมใหม่ โดยมีการเปลี่ยนแปลงดังนี้
ทีม SWAN                 พั้นช์,ฟิลลิ่ง,โมบายล์,อ๊ะอาย,เกื้อหนุน,ฝ้าย
ทีม FOX                     ณิก้า,มายด์,มายด์เหมียว,ตาออม,กระต่าย,โจริญ
ทีม UNICORN            ปอย,ลาล่า,ปันปัน,แฮนน่า,ไชน่า,จัสมิน
ขีดเส้นใต้หมายถึงสมาชิกใหม่
ตัวเอียงและหนาหมายถึงอยู่กับทีมเดิม
=== ตอนที่ 7 รอบ UNIT SHOW - Unicorn & Swan & Fox : UNIT A ===
ออกอากาศวันที่ 24 สิงหาคม 2563
สัปดาห์ที่ 7 สัปดาห์นี้จะเป็นการแข่งแบบ UNIT โดยจะแบ่งเด็กฝึกออกเป็นทีมละ 2 UNIT เป็น UNIT A และ B โดยแต่ละ UNIT จะมีเด็กฝึก 3 คน และต้องเลือก MVP 1 คนเพื่อที่จะได้ผ่านเข้ารอบทันทีและจะได้เป็นเซ็นเตอร์ในรอบต่อไป
รอบการแข่งขัน UNIT A
=== ตอนที่ 8 รอบ UNIT SHOW - Unicorn & Swan & Fox : UNIT B ===
ออกอากาศวันที่ 31 สิงหาคม 2563
สัปดาห์ที่ 8 สัปดาห์นี้จะเป็นการแข่งแบบ UNIT โดยจะแบ่งเด็กฝึกออกเป็นทีมละ 2 UNIT เป็น UNIT A และ B โดยแต่ละ UNIT จะมีเด็กฝึก 3 คน และต้องเลือก MVP 1 คนเพื่อที่จะได้ผ่านเข้ารอบทันทีและจะได้เป็นเซ็นเตอร์ในรอบต่อไป
รอบการแข่งขัน UNIT B
=== ตอนที่ 9 รอบสุดท้าย UNIT SHOW - Unicorn & Swan & Fox ===
ออกอากาศวันที่ 7 กันยายน 2563
สัปดาห์ที่ 9 สัปดาห์นี้จะเป็นการทำโชว์แบบทีม ทีมละ 1 โชว์ โดยหลังจบโชว์ของทีมตัวเองรุ่นพี่จะต้องเลือกเด็กฝึกให้ผ่านเข้ารอบ 2 คนและหลังสิ้นสุดการแสดงโชว์จะมีเด็กฝึกที่ต้องออกจากการแข่งขัน 3 คน
เด็กฝึกที่ไม่ถูกเลือก
จัสมิน,ไชน่า,ฟิลลิ่ง,โมบายล์,กระต่าย และมายด์เหมียว ไม่ถูกเลือกในรอบ UNIT SHOW ดังนั้นรุ่นพี่ทั้ง 3 ทีมต้องเลือกเด็กฝึก 3 คนจาก 6 คนให้ผ่านเข้ารอบต่อไปซึ่งเด็กฝึกที่รุ่นพี่ทั้ง 3 ทีมเลือกคือ กระต่าย , ฟิลลิ่ง และจัสมิน จึงทำให้ ไชน่า , โมบายล์ และมายด์เหมียวต้องออกจากการแข่งขัน
=== ตอนที่ 10 รอบ PRE DEBUT ===
ออกอากาศวันที่ 14 กันยายน 2563
==== กติการอบ PRE DEBUT ====
รอบนี้เป็นการคัดเลือกเด็กฝึกเพื่อเข้าสู่รอบสุดท้ายโดยเด็กฝึกแต่ละคนต้องสลับทีมหมุนเวียนการทำโชว์กับเซ็นเตอร์ทั้ง 6 คน (MVP จากสัปดาห์ที่ 7 และ 8) เพื่อโชว์ที่หลากหลายและทดลองทำสิ่งใหม่ที่ไม่เคยทำมาก่อน
==== การตัดสินรอบ PRE DEBUT ====
เมื่อจบโชว์ทั้ง 3 สัปดาห์ของรอบ PRE DEBUT การตัดสินจะมาจาก 2 ส่วน ดังนี้
รุ่นพี่ร่วมกันเลือกเด็กฝึก 9 คนจากการดูโชว์ทั้งหมด
ผลโหวตจากผู้ชมทางบ้านอันดับที่ 1-9
เด็กฝึกที่มีรายชื่อไม่ว่าส่วนที่ 1 หรือ 2 หรือทั้ง 2 ส่วนก็จะได้เข้าสู่รอบสุดท้ายทันที
การแข่งแบบสลับทีม รอบ PRE DEBUT สัปดาห์ที่ 1
คะแนนโหวต 5 ลำดับแรกของสัปดาห์ที่ 1 จากผู้ชมทางบ้าน
ผลโหวตดังกล่าวเป็นเพียงผลโหวตสัปดาห์แรกเท่านั้น
=== ตอนที่ 11 สัปดาห์ที่ 2 รอบ PRE DEBUT ===
ออกอากาศวันที่ 21 กันยายน 2563
รอบนี้เป็น สัปดาห์ที่ 2 รอบ PRE DEBUT การคัดเลือกเด็กฝึกเพื่อเข้าสู่รอบสุดท้ายโดยเด็กฝึกแต่ละคนต้องสลับทีมหมุนเวียนการทำโชว์กับเซ็นเตอร์ทั้ง 6 คน (MVP จากสัปดาห์ที่ 7 และ 8) เพื่อโชว์ที่หลากหลายและทดลองทำสิ่งใหม่ที่ไม่เคยทำมาก่อน
การแข่งแบบสลับทีม รอบ PRE DEBUT สัปดาห์ที่ 2
คะแนนโหวต 5 ลำดับแรกของสัปดาห์ที่ 2 จากผู้ชมทางบ้าน
ผลโหวตดังกล่าวเป็นเพียงผลโหวต ณ วันที่ 21 กันยายน 2563 เวลา 8:00 น. (ผลโหวตสัปดาห์ที่ 2 เท่านั้น)
=== ตอนที่ 12 PRE DEBUT รอบสุดท้าย ===
ออกอากาศวันที่ 28 กันยายน 2563
รอบนี้เป็น สัปดาห์สุดท้ายรอบ PRE DEBUT การคัดเลือกเด็กฝึกเพื่อเข้าสู่รอบสุดท้ายโดยเด็กฝึกแต่ละคนต้องสลับทีมหมุนเวียนการทำโชว์กับเซ็นเตอร์ทั้ง 6 คน (MVP จากสัปดาห์ที่ 7 และ 8) เพื่อโชว์ที่หลากหลายและทดลองทำสิ่งใหม่ที่ไม่เคยทำมาก่อน โดยสัปดาห์ที้จะมีการถ่ายทอดสดประกาศผลผู้ผ่านเข้ารอบท้ายรายการ
การแข่งแบบสลับทีม รอบ PRE DEBUT สัปดาห์สุดท้าย
==== การประกาศผลรอบ PRE DEBUT ====
รุ่นพี่ร่วมกันเลือกเด็กฝึก 9 คนจากการดูโชว์ทั้งหมด
ผลโหวตจากผู้ชมทางบ้านอันดับที่ 1-9
เด็กฝึกที่มีรายชื่อไม่ว่าส่วนที่ 1 หรือ 2 หรือทั้ง 2 ส่วนก็จะได้เข้าสู่รอบสุดท้ายทันที
=== ตอนที่ 13 FINAL DEBUT ===
ออกอากาศวันที่ 5 ตุลาคม 2563
==== กติการอบ FINAL DEBUT ====
รอบนี้เด็กฝึกต้องทำโชว์แบบกลุ่ม แบ่งเป็น 3 กลุ่ม
การแสดงโชว์รอบ FINAL DEBUT
==== การประกาศผลรอบ FINAL DEBUT ====
===== การตัดสินรอบ FINAL DEBUT =====
เมื่อแสดงโชว์จบทั้งหมดของรอบ FINAL DEBUT การตัดสินจะมาจาก 2 ส่วน ดังนี้
รุ่นพี่ร่วมกันเลือกเด็กฝึก 4 คนจากการดูโชว์
ผลโหวตจากผู้ชมทางบ้านอันดับที่ 1-4
เด็กฝึกที่มีรายชื่อไม่ว่าส่วนที่ 1 หรือ 2 หรือทั้ง 2 ส่วนจะเป็นผู้ชนะและได้เดบิวต์เป็นสมาชิกวง โฟร์อีฟ เกิร์ลกรุป กลุ่มใหม่ของเมืองไทย
== การเดบิวต์เป็นสมาชิกวง ==
ผู้ที่ได้เดบิวต์เป็นสมาชิกวง โฟร์อีฟมีด้วยกันทั้งหมด 7 คน ได้แก่ ฝ้าย พั้นช์ มายด์ อ๊ะอาย แฮนน่า โจริญ และ ตาออม
== อ้างอิง ==
รายการโทรทัศน์ไทย
รายการโทรทัศน์ช่องเวิร์คพอยท์ทีวี
รายการประกวดร้องเพลง